Joseph Felten
De François Joseph Felten, gebuer de 16. Mee 1888 zu Boufer a gestuerwen den 23. Juli 1919 zu Mëtscheed, war e lëtzebuergesche Schoulmeeschter an Auteur.

De Joseph (Joss) Felten war vun 1908 bis 1915 Schoulmeeschter zu Mëtscheed a vum Schouljoer 1915/1916 un zu Esch-Uelzecht, wou hie schonn am Oktober 1914 eng Nominatioun kritt hat, mä eréischt 1915 ugetrueden ass.

De Felten war Sekretär vum Escher Volleksbildungsveräin. Hien ass den Auteur vun enger Publikatioun iwwer d'ländlech Volleksbibliothéiken, en Theema, op dat hien och a Versammlungen, déi den Escher Volleksbildungsveräin organiséiert huet, agaangen ass, z. B. den 12. Dezember 1915 zu Zolwer an zu Bieles.

De Felten ass den Auteur vum Theaterstéck Mengt Grêtche. Hien huet och kleng literaresch Kontributiounen an Zeitunge publizéiert, z. B. Sylvestergedanken am Landwirt (1908) oder Nanny. Eine Weihnachtsskizze am Escher Tageblatt (1916).

Publikatiounen 
 Ländliche Volksbibliotheken. Beitrag zur Lösung der Volksbildungsfrage. Victor Bück, Luxemburg 1915.
 Mengt Grêtche. Charakterstéck an 2 Akten fum J. Felten.

Literatur 
 Massard, J.A., 2017. Émile Molling (1889-1971), instituteur à Bettembourg, ornithologue et amateur de botanique. In: Beetebuerg am Laf vun der Zäit, VI. Geschichtsfrënn aus der Gemeng Beetebuerg, Beetebuerg, S. 56-63.
 Molitor, M., 1931. Der luxemburgische Lehrer in seiner schriftstellerischen Betätigung. Luxemburg, 157 S.
 Spedener, G., 1937. Die im Luxemburger Lande lebten und webten. Biographische Notizen. Grevenmacher, P. Faber, 106 S.

Gebuer 1888
Lëtzebuergesch Schoulmeeschteren
Gestuerwen 1919
Lëtzebuergesch Auteuren